b'\n_START_ARTICLE_\nSimondys\n_START_PARAGRAPH_\nSimondys er en bebyggelse beliggende p\xc3\xa5 begge sider af den dansk-tyske gr\xc3\xa6nse tilh\xc3\xb8rende Harreslev (Slesvig-Flensborg Kreds) og Bov (Aabenraa Kommune). Historisk h\xc3\xb8rer Simondys under Bov Sogn i Vis Herred (Flensborg Amt) i S\xc3\xb8nderjylland. Stednavnet er f\xc3\xb8rste gang dokumenteret 1802. Den er afledt af personnavnet Simon (afledt af Sigmund) og oldnordisk dys for en opkastet gravh\xc3\xb8j. Omkring Simondys fandtes tidligere 22 gravh\xc3\xb8je. Umiddelbart nord for gr\xc3\xa6nsen ligger stadig rundh\xc3\xb8jen Simon Dyes. F\xc3\xb8rste led Simon g\xc3\xa5r formodentlig tilbage til g\xc3\xa5rdejer Simon Doose, som boede her i 1700-tallet. _NEWLINE_I 1723 blev der oprettet en skole for b\xc3\xb8rn fra Harreslev, Ellund og Gottrupelle. Efter folkeafstemningen i 1920 blev Simondys delt i en dansk og tysk del.'